open-index/open-wikipedia-markdown huggingface dataset:
Sinililjat

**Kevättähdet** eli **sinililjat** (*Scilla*) on parsakasvien (Asparagaceae) heimoon kuuluva suku. Ne luokiteltiin aikaisemmin toisinaan liljakasveihin ja toisinaan hyasinttikasveihin. Niiden läheisimpiä sukulaisia ovatkin hyasintit (*Hyacinthus*), helmililjat (*Muscari*) ja posliinihyasintit (*Puschkinia*).

*Scilla*-suvussa on noin 90 lajia. Aiemmin se on käsitetty laajempana, mutta nykyisin siihen kuuluneista lajeista erotetaan kellosinililjat (*Hyacinthoides*), sinililjat (*Othocallis*) ja lumotähdet (*Prospero*) ja toisaalta yhdistetään välillä eri sukuna käsitelty *Chionodoxa*. Myös mesisinililjojen (*Nectaroscilla*) suku erotetaan mahdollisesti.

## Ulkonäkö ja koko
Kukat ovat sinisiä, valkoisia tai sinivalkoisia.

## Levinneisyys
Sinililjoja esiintyy luonnonvaraisina Euroopassa, Aasiassa ja jonkin verran myös Afrikassa.

## Elinympäristö
Kasvit viihtyvät yleensä auringossa tai puolivarjossa, mutta osa lajeista menestyy myös varjossa. Maan tulee olla kosteahko tai kostea ja ravinteikas.

## Käyttö
Pikku-, espanjan-, persian- ja idänsinililjaa käytetään koristekasveina kukkatarhoissa, ja ne sopivat myös kivikkoon. Pikku-, espanjan-, englannin- ja idänsinililja sopivat rodo- ja metsäpuutarhaan.

## Lajeja
* Atlantinsinililja (*Scilla verna*)
* Englanninsinililja (*Scilla non-scripta* eli *Hyacinthoides non-scripta*)
* Espanjansinililja (*Scilla hispanica* eli *Hyacinthoides hispanica*)
* Huiskusinililja (*Scilla hyacinthoides*, syn. *Nectaroscilla hyacinthoides*)
* Idänsinililja (*Scilla siberica* eli *Othocallis siberica*)
* Isokevättähti (*Scilla luciliae*)
* Isosinililja (*Scilla peruviana*)
* Jättisinililja (*Scilla latifolia*)
* Kanariansinililja (*Scilla dasyantha*)
* Kirjokevättähti (*Scilla forbesii*)
* Madeiransinililja (*Scilla madeirensis*)
* Persiansinililja (*Scilla mischtschenkoana*)
* Pikkusinililja (*Scilla bifolia*)
* Sinikevättähti (*Scilla sardensis*)
* Sieväsinililja (*Scilla amoena*)
* Syyssinililja (*Scilla autumnalis*) eli syyslumotähti (*Prospero autumnale*)
* Unkarinsinililja eli dalmatiansinililja (*Scilla litardierei*, syn. *Nectaroscilla litardierei*)
* Verisinililja (*Scilla haemorrhoidalis*)

## Lähteet

## Aiheesta muualla
*Finto: Kassu – Kasvien suomenkieliset nimet: Sinililjat ja kevättähdet (''Scilla'')
*Suomen Lajitietokeskus: Kevättähdet – ''Scilla''
*Funet: Sinililjat (''Scilla'') 
*United States Department of Agriculture (USDA): ''Scilla''
Recharged

**Recharged** on yhdysvaltalaisen Linkin Park -yhtyeen toinen remix-albumi, joka julkaistiin 29. lokakuuta 2013. Albumi sisältää uudelleentulkintoja yhtyeen vuonna 2012 julkaistulta *Living Things* -albumilta. Lisäksi albumilla on ”A Light That Never Comes” -kappale, jonka yhtye teki yhdessä Steve Aokin kanssa.

Albumi ylsi ensimmäisellä listaviikollaan Suomen virallisen listan sijalle 38.

## Kappaleet

## Kokoonpano
;Linkin Park
* Chester Bennington – laulu
* Rob Bourdon  – rummut
* Brad Delson – kitara, taustalaulu; lisälaulu kappaleessa "Until It Breaks"; syntetisaattori kappaleessa "Burn It Down"; sampleri kappaleissa "Lies Greed Misery", "Castle of Glass" ja "Victimized"; akustinen kitara kappaleessa "Castle of Glass"
* Dave Farrell – basso, taustalaulu; sampleri kappaleissa "Lost in the Echo", "Lies Greed Misery" ja "Victimized"
* Joe Hahn – levysoittimet, samplet, ohjelmointi, taustalaulu
* Mike Shinoda – laulu, kitara, koskettimet, piano, syntetisaattori; jousisoittimet ja torvet kappaleessa "Castle of Glass"
;ja
* Steve Aoki - ohjelmointi, tuotanto kappaleessa "A Light That Never Comes"

## Arvostelut
* Metacritic: 49/100
* Allmusic: 
* NME: 5/10

## Lähteet
Karin Oberhofer

**Karin Oberhofer** (s. 3. marraskuuta 1985) on italialainen uransa lopettanut ampumahiihtäjä.

## Arvokilpailut
Oberhofer on saanut EM-hopeaa naisten viestissä Ridnaun-Val Ridannassa 2011.

Oberhofer osallistui Vancouverin talviolympialaisiin 2010. Nové Měston MM-kilpailuissa 2013 Oberhofer oli mukana Italian pronssia saavuttanessa viestijoukkueessa. Sotšin olympialaisista 2014 Oberhofer voitti pronssia sekaviestissä Italian joukkueessa, sijoittui neljänneksi sprintissä ja kahdeksanneksi takaa-ajokilpailussa. Kontiolahdella 2015 Oberhofer voitti pronssia yhteislähdössä ja Italian viestijoukkueessa.

Rulla-ampumahiihdon MM-kilpailuissa Oberhofer voitti pikakilpailun pronssia Forni Avoltrissa 2013.

## Maailmancup
Oberhofer saavutti ensimmäisen palkintosijansa ampumahiihdon maailmancupin osakilpailussa oltuaan toinen Hochfilzenin pikakilpailussa kaudella 2014–2015. Cupin kokonaistilanteessa hän on sijoittunut parhaimmillaan kymmenenneksi kaudella 2014–2015.

Oberhofer lopetti uransa ampumahiihtäjänä keväällä 2018.

## Lähteet
* 

### Viitteet

## Aiheesta muualla
15. divisioona

**15. divisioona**oi tarkoittaa seuraavia asioita:

## Asevoimien yhtymät
;Suomi
* 15. divisioona (jatkosota)
;Muut maat
* Saksan 15. jalkaväkidivisioona
* Saksan 15. panssaridivisioona
* 15. Waffen-SS-divisioona (1. latvialainen)
Saksan 33. jalkaväkidivisioona

**33. jalkaväkidivisioona** () oli Saksan maavoimien yhtymä, joka osallistui toisessa maailmansodassa sotatoimiin länsirintamalla.

## Perustaminen
Wehrkreis XII perusti divisioonan 1. huhtikuuta 1936 Darmstadtissa. Siihen kuuluivat 104., 110. ja 115. jalkaväkirykmentit.

## Palvelus
Divisioona asetettiin liikekannalle 26. elokuuta 1939, jolloin se siirrettiin rajanvalvontaan Saarin-Karlsruhen alueelle. Se ylitti Belgian rajan 10. toukokuuta 1940 osallistuen sotatoimiin Belgiassa ja Ardennien alueella sekä etenemiseen Sommesta Loireen. Ranskan antauduttua divisioona oli miehitystehtävissä, kunnes se syyskuussa palasi Wehrkreis XII:n hallintaan. Divisioonasta muodostettiin vielä samana vuonna 11. marraskuuta 15. panssaridivisioona.

## Komentajat
*jalkaväenkenraali Eugen Ritter von Schobert perustamisesta - 4. helmikuuta 1938
*tykistönkenraali Hermann Ritter von Speck 1. maaliskuuta 1938 - 29. huhtikuuta 1940
*kenraaliluutnantti Rudolf Sintzenich 29. huhtikuuta - 5. lokakuuta 1940
* panssarikenraali Friedrich Kühn 5. lokakuuta 1940 - uudelleen nimeämiseen

## Lähteet
Saksan 14. panssaridivisioona

**14. panssaridivisioona** () oli Saksan maavoimien panssariyhtymä, joka osallistui toisessa maailmansodassa sotatoimiin.

## Perustaminen
Wehrkreis IV perusti lokakuussa 1934 Dresdenissä divisioonan peitenimellä Artillerieführer IV., jonka nimi vaihdettiin Saksan irtautuessa Versailles'n rauhan rajoituksista 15. lokakuuta 1935 4. jalkaväkidivisioonaksi. Sen yksiköt muodostettiin Reichswehrin 4. jalkaväkidivisioonasta. Divisioonan esikunta oli sijoitettu Dresdeniin.

## Palvelus
Divisioona oli toukokuussa 1939 Sleesiassa ja se asetettiin liikekannalle 18. elokuuta. Puolan offensiivin alkaessa divisioona ylitti rajan 1. syyskuuta Guttenbergistä osallistuen taisteluihin Lublinitzissä, Mokrsescissä ja Kielcessä. Se osallistui Veikselin ylimenoon Anapolissa sekä eteni sen jälkeen Krasnislawiin. Taisteluiden päätteeksi se osallistui vielä sotatoimiin Lublinissa, Pulawyssä ja Wlodawassa. Divisioona siirrettiin länteen joulukuussa 1939 ja se ryhmittyi Reininmaalle.

Divisioona ylitti Ranskan rajan 10. toukokuuta 1940 St. Vithin kaakkoispuolella. Sotatoimien päättyessä divisioona oli Cherissä. Heinäkuussa se siirrettiin takaisin kotivaruskuntiin Saksaan, missä divisioonasta muodostettiin 14. panssaridivisioona 15. elokuuta 1940 Milowitzin ja Königsbrückin koulutusalueilla. Marraskuussa divisioona liitettiin armeijaryhmä C:n 11. armeijan XLVI armeijakuntaan, mistä se siirrettiin helmikuussa 1941 edelleen armeijaryhmä B:n 17. armeijan XLVII armeijakuntaan. Divisioona oli marraskuussa armeijan reservinä Unkarissa.

## Komentajat
;4. jalkaväkidivisioonan komentajat:
*kenraaliluutnantti Erich Raschick 1. lokakuuta 1934 – 10. marraskuuta 1938
* jalkaväenkenraali Erik Hansen 10. marraskuuta 1938 – 15. elokuuta 1940

;14. panssaridivisioonan komentajat:
* jalkaväenkenraali Erik Hansen 15. elokuuta – 1. lokakuuta 1940
* kenraaliluutnantti Heinrich von Prittwitz und Gaffron 1. lokakuuta 1940 – 22. maaliskuuta 1941
* panssarikenraali Friedrich Kühn 22. maaliskuuta 1941 – 1. heinäkuuta 1942
* kenraaliluutnantti Ferdinand Heim 1. heinäkuuta – 1. marraskuuta 1942
* kenraaliluutnantti Hans Freiherr von Falkenstein 1.–16. marraskuuta 1942
* kenraaliluutnantti Johannes Baessler 16.–26. marraskuuta 1942
* kenraalimajuri Martin Lattmann 26. marraskuuta 1942 – 1. huhtikuuta 1943
* kenraaliluutnantti Friedrich Sieberg 1. huhtikuuta – 29. lokakuuta 1943
* kenraaliluutnantti Martin Unrein 29. lokakuuta 1943 – 5. syyskuuta 1944
* kenraalimajuri Oskar Munzel 5. syyskuuta – 1. joulukuuta 1944
* kenraaliluutnantti Martin Unrein 1. joulukuuta 1944 – 10. helmikuuta 1945
* eversti Friedrich-Wilhelm Jürgen 10. helmikuuta – 15. maaliskuuta 1945
* eversti Karl Grässel 15. maaliskuuta 1945 – antautumiseen

## Lähteet

* 

### Viitteet
Uusi-Kaskisto

**Uusi-Kaskisto** (myös **Vähä-Kaskisto**, **Uuskaskisto**) on kulmakunta ja entinen koulupiiri Somerolla. Kulmakunnalla toimi vuosina 1923–1967 Uuskaskiston kansakoulu. Kulmakunnan sivuitse etelässä virtaa Uskelanjoen latvahaara Terttilänjoki, johon pohjoisesta yhtyy läheltä Someron kirkkoa alkunsa saava Mustjoki. Tärkein liikennereitti on Somerolta Terttilään johtava yhdystie 2410.

Historiallisesti Uusi-Kaskisto on osa Someron Kaskiston kylää, josta samoin kuin sen naapurikylistä Suojoelta ja Mäyrämäestä oli Somerniemen kappeliseurakunnan perustamisesta alkaen 1600-luvulla käyty kirkossa Somerniemellä, vaikka kylät muuten luettiinkin Someron emäseurakuntaan. Kun Somerniemen seurakunta 1900-luvun alussa itsenäistyi Somerosta oli Kaskisto ja sen naapurikylät Suojoki ja Mäyrämäki tarkoitus liittää vuonna 1901 itsenäistyneeseen ja vuonna 1917 oman kirkkoherran saaneeseen Somerniemeen, mutta liitos toteutui vasta vuonna 1927. Tätä ennen kuitenkin osa Kaskiston kylän asukkaista oli anonut saada jäädä edelleen osaksi Someron seurakuntaa ja anomus hyväksyttiin vuonna 1921. Näin Uuden-Kaskiston kulmakunta jäi vuonna 1927 toteutuneen alueliitoksen ulkopuolelle ja pysyi edelleen osana Someroa.

## Lähteet
Terrakottasoturi

**Terrakottasoturi** (tai **Terracottasoturi**, ) on hongkongilainen vuoden 1989 elokuva, jonka ohjaaja oli Ching Siu-tung ja päätuottaja Tsui Hark. Romanttisen seikkailukomedian miespääosaa näyttelee Zhang Yimou, joka tunnetaan paremmin ohjaajana, ja naispääosaa Gong Li, Zhang Yimoun elokuvien vakionäyttelijä.

## Juoni
Elokuvan alku sijoittuu 3&nbsp;000 vuoden takaiseen Kiinaan. Keisari Chingin hautamonumentin rakentamista valvova arkkitehti pelastaa hirmuvaltiaan hengen ja korotetaan marsalkaksi. Hän joutuu johtamaan joukkoja, kun keisarille etsitään ikuisen nuoruuden eliksiiriä. Sen tekoa varten tarvitaan paljon neitsyitä, joista yhteen (Gong Li) marsalkka rakastuu.

Tarina hypähtää 1930-luvulle, jossa kanamainen filmitähdeksi muuttunut muinainen neitsyt (jälleen Gong Li) syöksyy lentokoneella muinaisen keisarin aarrekammioon ja herättää henkiin sitä vartioivaksi terrakottasotilaaksi haudatun rakastettunsa. Elokuva jatkuu taistelukohtauksia sisältävänä farssina muinaissoturin kohdatessa elokuvantekijöitä, rikollisia ja nykyajan ihmeitä kuten autoja, junia ja lentokoneita.

## Näyttelijät

## Vastaanotto
*[[Iltalehti|Iltalehden]]* Olli Mannisen mielestä *Terrakottasoturi* oli Rakkautta ja anarkiaa -festivaalin syksyllä 1993 suosimaa Kaukoidän testosteroniactionia, jossa machoilevia sankareita suurempia ovat vain rakkaus ja kuolema. ”Eivätkä nekään taltu, kun tapahtumat heittäytyvät mutkattomasti tuonpuoleiseen.”.

## Lähteet
Sagan om Ringen

**Sagan om Ringen** joka tunnetaan myös sen englanninkielisellä nimellä "**Music Inspired by Lord of the Rings**" on säveltäjä ja muusikko Bo Hanssonin albumi vuodelta 1970. Se oli samalla hänen ensimmäinen sooloalbuminsa. Albumi julkaistiin 1972 Britanniassa. Albumista tuli menestys sekä kotimaassa Ruotsissa että Britanniassa ja Yhdysvalloissa, ja se on hänen tunnetuin albuminsa. Vuonna 2009 albumi pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Musiikki

Albumi sai nimensä mukaisesti inspiraationsa J. R. R. Tolkienin fantasiatarinasta *[[Taru sormusten herrasta]]*, jonka ruotsinkielinen versio on nimeltään *Sagan om ringen*. Hansson joutui lukemaan sen useita kertoja, mutta teoksen avauduttua se teki häneen syvän vaikutuksen.

Musiikki on kokonaan instrumentaalia. Lauluosuuksia oli tarkoitus käyttää muutamilla kappaleilla, mutta kirjan kustantaja ei antanut tähän lupaa. Hansson kokikin hankalaksi ilmaista tekstistä saamiaan selkeitä mielikuvia pelkästään instrumenteilla. Toisaalta Tolkienin luoman maailman rikkaus asetti rajan sille, mitä levyllä kannattaisi yrittää toteuttaa. Hansson valitsi tarinasta henkilöitä, paikkoja ja tapahtumia joiden perustalle teki sävellykset.

Albumin ehkä tunnetuin kappale on "De svarta ryttare/Flykten till vadstället" eli "The Black Riders/Flight to The Ford. Harvemmin tarinan esillä olleista hahmoista "Tom Bombadil" on saanut nimikkokappaleen.

## Toteutus ja julkaisu

Talouden sanelemana alkuperäiset äänitykset tehtiin vaatimattomalla 4-raitanauhurilla mökillä Äglössä Tukholman saaristossa. Tuottajana toimivat Hansson ja Anders Lind, jonka ammattitaito mahdollisti riittävän laadukkaan tuloksen. Hansson soitti kosketinsoittimia, kitaraa ja bassoa. Rumpalina ja lyömäsoittajana oli Rune Carlsson. Muut muusikot olivat saksofonisti Gunnar Bergsten ja huilisti Sten Bergman. Äänitykset viimeisteltiin 8-raitastudiossa laitteen "kokeilun" yhteydessä ja miksattiin Ruotsin radion studiossa.

Albumin julkaisi Ruotsissa 1970 Silence records -yhtiö. Britanniassa levyn julkaisi Charisma-yhtiö 1972 nimellä *Music inspired by Lord Of The Rings*, sillä lupaa kirjan nimen käyttöön sellaisenaan ei saatu.

Haastattelussa 1976 todetaan, että yhtiön johtaja Tony Stratton-Smith olisi vaatinut albumin äänitystä uudelleen 8-raitaisella nauhurilla, mikä olisi tehty ja "Lord of The Rings" olisi näin teknisesti eri versio kuin "Sagan om Ringen" Albumi oli menestys sekä Ruotsissa että Britanniassa ja myös Yhdysvalloissa

## Kappaleet

Suomessa on saatavana molempia versioita. Kappaleluettelossa ovat sekä alkuperäiset ruotsinkieliset että englanninkieliset nimet.
Kaikki sävellykset ovat Bo Hanssonin tekemiä. Luettelo perustuu Lp - versioihin 

## Muusikot
* Bo Hansson, urut, syntetisoija, kitarat, basso
* Rune Carlsson, rummut, lyömäsoittimet
* Gunnar Bergsten, saksofoni 
* Sten Bergman, huilu

## Lähteet
* Silence 
* Soundi-lehti 3/1976 Bo Hanssonin haastattelu, Dougie Gordon
* Lp Music Inspired by Lord of The Rings Charisma/PVC 7907

### Viitteet
Spaatteli

**Spaatteli** on lusikkaa muistuttava laboratoriotarvike, jota käytetään käsiteltäessä ja siirtäessä pieniä määriä kiinteitä, yleensä jauhemaisia aineita, esimerkiksi punnituksen yhteydessä. Spaatteli on valmistettu teräksestä ja sen päät on muotoiltu litteäksi. Joissakin malleissa saattaa toisessa päässä olla lusikka tai se voi olla muodoltaan kupera.

Spaattelilla voidaan painaa myös kieli alas kun katsotaan potilaan kurkkuun.

## Lähteet

## Aiheesta muualla
*
Bor (Boksitogorskin piiri)

**Bor** () on maalaiskunta ja sen keskuskylä Leningradin alueen Boksitogorskin piirissä Venäjällä. Se sijaitsee Pjardomljajoen varrella neljä kilometriä Boksitogorskista länteen. Kylässä on 1&nbsp;700 ja kunnassa 3&nbsp;400 asukasta (vuonna 2011).

## Maantiede ja asutus
Borin kunnan pinta-ala on 701,6 neliökilometriä. Se rajoittuu Boksitogorskin piirin Boksitogorskin, Bolšoi Dvorin ja Anisimovon kuntiin, Leningradin alueen Tihvinän piiriin ja Novgorodin alueeseen. Pinta-alasta 81,4 % on metsää, 15,5 % maatalousmaata, 1,7 % asuinaluetta ja 1,1 % vesistöjä.

Pinnanmuodostukseltaan seutu on kumpuilevaa tasankoa, jonka itäosassa kohoaa Tihvinän selänne. Tärkein joki on Säsjokeen laskeva Voložba. Järviä ovat Nungoša, Larjanskoje ja Karatšunskoje. Hyötykaivannaisiin kuuluvat turve, hiekka, sora, savi, kalkkikivi ja mineraalivärit. Kunnan alueella sijaitsee Ragušajoen luonnonmuistomerkki.

Keskuskylän lisäksi kuntaan kuuluu 31 kylää ja muuta asutuskeskusta: Boloto, Bolšoi Ostrov, Borovatoje, Botševo, Dmitrovo, Dorogoštši, Dorohovaja, Gostihino, Kolbeki, Larjan, Maksimova Gora, Mošnja, Mozoljovo-1, Mozoljovo-2, Nosovo, Ovinets, Pankovo, Parejevo, Polovnoje, Pustaja Glina, Rudnaja Gorka, Savino, Selhoztehnika, kaksi Selištšeä, Slavkovo, Zapolje, Žilotok, Zolotovo ja Zubakino. Yli viidensadan hengen asutuksia ovat Mozoljovo-1 ja Selhoztehnika. Kolmessa kylässä ei ole lainkaan vakituisia asukkaita.

## Liikenne, talous ja palvelut
Kunnan alueella kulkevat Pikaljovon, Strugin ja Kolbekin sekä Dymin, Borin, Kolbekin ja Botševon väliset paikallistiet. Borista ja Mozoljovosta on linja-autoyhteydet Boksitogorskiin ja Pikaljovoon.

Paikallisista elinkeinoista tärkeimpiä ovat maa- ja metsätalous sekä palvelut. Kunnassa toimii maitoa tuottava Borin maatalousteknikumi, kymmenen yksityistilaa, asukkaiden palstaviljelmiä sekä kaksi kalankasvatuslaitosta. Suurin osa työvoimasta työskentelee Pikaljovossa, Tihvinässa, Boksitogorskissa tai Pietarissa.

Keskuskylän palveluihin kuuluvat lastentarha, keskikoulu, kulttuurikeskus, nuorisotalo, kirjasto, lääkintäasema, yleinen sauna, kahvila ja joukko kauppoja. Eräitä palveluja on myös Mozoljovo-1:ssä ja Selhoztehnikassa.

## Nähtävyydet ja matkailu
Nähtävyyksiä ovat Olhovon kartano Dorohovajan kylässä sekä Pokrovan kirkko, toisen maailmansodan muistomerkki ja sotilasinsinööri Viktor Krenken hauta Kolbekissa. Matkailijoita houkuttelevat seudun luonto sekä kalastus- ja metsästysmahdollisuudet. Kunnassa toimii metsästysmaja ja lasten kesäleiri. Seudulla on boksitogorskilaisten ja pikaljovolaisten sekä vähemmässä määrin pietarilaisten ja tihvinäläisten kesäasutusta.

## Lähteet
* 

### Viitteet

## Aiheesta muualla
* Borin kunnan sivusto 
* Borin kunta Boksitogorskin piirin sivustolla
Denis Oswald

**Denis Oswald** (s. 9. toukokuuta 1947) on sveitsiläinen kilpasoutaja, joka on kilpailu-uransa jälkeen toiminut urheilujohtajana ja muun muassa Kansainvälisen olympiakomitean jäsenenä. 

Oswald on koulutukseltaan juristi. Hän opiskeli Neuchâtelin, Zürichin ja Cambridgen yliopistoissa saavuttaen tutkinnon 1970 ja edelleen tohtorin tutkinnon 1977. Sen jälkeen hänellä on ollut oma lakitoimistonsa Neuchâtelissa. Hänellä on professuuri Neuchâtelin yliopistossa ja dosentuuri Baselin yliopistossa. Lisäksi hän toimii Kansainvälisessä urheiluoikeudessa CAS:ssa.

Oswald kilpaili vuosien 1968, 1972 ja 1976 kesäolympialaisissa. MM-kisoissa Sveitsin perämiehellinen nelonen oli 1974 Luzernissa neljäs. 

## Ura urheilujohtajana
Vuonna 1989 Oswald valittiin Kansainvälisen Soutuliiton puheenjohtajaksi. Kaksi vuotta myöhemmin, vuonna 1991, hänet valittiin Kansainvälisen olympiakomitean jäseneksi. Vuodesta 2000 hän ollut KOK:n ytimen eli toimeenpanevan komitean jäsen. Hän on toiminut KOK:n vuosien 2004 ja 2012 kisojen koordinointikomitean puheenjohtajana.

Denis Oswald osallistui kesällä 2013 KOK:n puheenjohtajakisaan, joka päättyi syyskuussa saksalaisen Thomas Bachin voittoon.

## Lähteet
* Profile on sports-reference.com 
* IOC factsheet

### Viitteet
Marvin Kirchhöfer

**Marvin Kirchhöfer** (s. 19. maaliskuuta 1994 Leipzig) on saksalainen moottoriurheilija.

## Ura
Hän aloitti uransa karting-sarjoissa vuonna 1999 kilpaillen Saksassa suurimman osan urastaan. Hän siirtyi KF2-luokkaan vuonna 2010. Vuonna 2011 hän voitti Saksan KF1-luokan mestaruuden. Vuonna 2012 Kirchhöfer siirtyi kilpailemaan ADAC Formel Masters -sarjaan voittaen heti ensimmäisellä kaudellaan sarjan mestaruuden saavuttaen kauden aikana yhdeksän voittoa. Vuonna 2013 Kirchhöfer siirtyi Saksan Formula 3 -sarjaan, jossa hän voitti niin ikään heti ensimmäisellä kaudellaan sarjan mestaruuden.

Vuonna 2014 Kirchhöfer kilpaili GP3-sarjassa ART Grand Prix -tallissa. Hän saavutti yhden voiton, kaksi paalupaikkaa ja neljä nopeinta kierrosta sijoittuen sarjan kolmanneksi. Samana vuonna hän ajoi kolme kilpailua Britannian Formula 3 -sarjassa voittaen kaksi kilpailua. Vuonna 2015 Kirchhöfer jatkoi GP3-sarjassa samassa tallissa saavuttaen viisi voittoa ja yhden paalupaikan sijoittuen jälleen sarjan kolmanneksi. Vuonna 2016 Kirchhöfer siirtyi GP2-sarjaan Carlin-tallin kuljettajaksi.

## GP3-tulokset

## GP2-tulokset
Puolijohdeilmaisin

**Puolijohdeilmaisin** on hiukkasilmaisintyyppi, joka on rakenteeltaan estosuuntaisesti kytketty diodi. Puolijohdeilmaisimilla voidaan havaita fotoneita sekä varattuja hiukkasia, ja niitä käytetään sovelluksissa, joissa on tarve mitata energia tarkasti.

## Puolijohdeilmaisimen rakenne ja toiminta
Puolijohdeimaisin koostuu kiinteästä puolijohdemateriaalista, joka on kytketty kahteen elektrodiin. Elektrodit on kytketty eri jännitteiseen siten, että puolijohteen sisällä on sähkökenttä.

Puolijohdeilmaisimen toimintatapa muistuttaa ionisaatiokammiota. Erona kaasutäytteiseen ilmaisimeen on se, että säteilyn osuessa puolijohteeseen syntyy elektroni-aukko -pari eikä elektroni-ioni -pari, kuten esim. kaasutäytteisessä ionisaatiokammiossa. Säteilyn vaikutuksesta elektroni siirtyy valenssivyöltä johtavuusvyölle. Elektronit ja aukot liikkuvat vastakkaisiin suuntiin kohti elektrodeja aiheuttaen diodiin kytkettyyn piiriin sähkövirran. Syntynyt virtapulssi on verrannollinen säteilyn puolijohteelle jättämälle energialle.

## Lähteet
Kellolasi

**Kellolasi** on laboratoriotarvike, jota käytetään yleensä haihdutusastiana tai dekantterilasien peittämiseen. Kantena käytettäessä kellolasi ei sulje astiaa ilmatiiviisti, vaan sen tarkoituksena on estää muun muassa pölyn tai roskien joutuminen keitinlasiin. Sitä voidaan käyttää myös alustana pieniä määriä kiinteitä aineita käsiteltäessä, esimerkiksi punnituksen yhteydessä.

Muodoltaan kellolasi on pyöreä, kaarevapintainen lasilevy, joka muistuttaa linssiä. Yleisimmin käytetyt kellolasit ovat halkaisijaltaan 40–80 mm, suurimmat voivat olla jopa 200 mm.
Sigmatrooppinen reaktio

**Sigmatrooppinen reaktio** eli **sigmatrooppinen toisiintuminen** on perisyklinen reaktio, jossa tapahtuu uuden σ-sidoksen katkeaminen ja uuden σ-sidoksen muodostuminen samanaikaisesti π-sidosten uudelleenjärjestäytymisen kanssa. Sigmatrooppisissa reaktioissa σ- ja π-sidosten lukumäärä pysyy samana. Hyvin tunnettuja ja orgaanisessa synteesissä tärkeitä sigmatrooppisia reaktioita ovat muun muassa Claisen- ja Cope-toisiintumiset.

## Sigmatrooppisten reaktioiden nimeäminen
Sigmatrooppisten reaktioiden eri tyyppien erottamiseksi käytetään niin kutsuttua [i,j]-nimeämisjärjestelmää. Tässä i tarkoittaa siirtymän ryhmän atomien lukumäärää ja j uudelleenjärjestäytyneen п-systeemin atomien lukumäärää molekyylissä.
:

Sigmatrooppisissa reaktioissa siirtyvän ryhmän stereokemia voi pysyä samana sekä lähtöaineessa että tuotteessa, jolloin tapahtuu stereokemian retentio. Reaktiossa voi tapahtua myös stereokemian inversio, mikä tarkoittaa erilaista absoluuttista stereokemiaa lähtöaineiden ja tuotteiden välillä. Sigmatrooppiseissa reaktioissa on sekä lähtöaineessa että tuotteessa konjugoituja kaksoissidoksia. Mikäli siirtyvä ryhmä on konjugoituun kaksoissidosyysteemiin nähden samalla puolella sekä tuotteessa että lähtöaineessa on reaktio suprafasiaalinen. Jos siirtyvä ryhmä on konjugoituneen systeemin toisella puolella lähtöaineessa kuin tuotteessa on sigmatrooppinen reaktio tällöin antarafasiaalinen.
:

## Sigmatrooppisia reaktioita
### Vedyn ja alkyyliryhmien siirtymiset
Vedylle ja alkyyliryhmille tapahtuvia sigmatrooppisia siirtymisiä ovat muun muassa [1,3]-, [1,5]- ja [1,7]-siirtymiset. Vedylle siirtymiset tapahtuvat helpommin kuin alkyyliryhmille. Reaktioista [1,7]-siirtymiset ovat antarafasiaalisia sigmatrooppisia reaktioita, kun [1,5]-sigmatrooppiset siirtymiset ovat aina suprafasiaalisia. 
:
:

### [3,3]-sigmatrooppisia reaktioita
#### Claisen-toisiintuminen
Claisen-toisiintumisessa allyylivinyylieetteri toisiintuu kuumennettaessa γ,δ-tyydyttymättömäksi karbonyyliyhdisteeksi, tyypillisesti aldehydiksi tai ketoniksi. Myöhemmin Claisen-toisiintumisen havaittiin tapahtuvan myös aromaattisilla allyylieettereillä, jotka kuumennettaessa toisiintuvat o-allyylifenoleiksi.
:
:

#### Cope-toisiintuminen
Kuumennettaessa 1,5-dieenejä tapahtuu Cope-toisiintuminen, jossa alkuperäinen dieeni isomeroituu sigmatrooppisesti. Kun dieenin kolmoisasemassa sijaitsevan hiileen on liittyneenä hydroksyyliryhmä on tuotteena tyydyttymätön aldehydi tai ketoni. Tätä Cope-toisiintumisen muunnosta kutsutaan oksi-Cope-toisiintumiseksi.
:
:

#### Fischerin indolisynteesi
Fischerin indolisynteesin mekanismin tärkeä vaihe on aromaattisen hydratsonin [3,3]-sigmatrooppinen reaktio.
:

## Lähteet
VfR Aalen

**VfR Aalen** on vuonna 1921 perustettu jalkapalloseura Aalenista, Saksasta. Sen edustusjoukkue pelaa Regionalligassa.

## Entisiä pelaajia
*  Dieter Hoeneß
*  Regillio Nooitmeer
Gianmarco Raimondo

**Gianmarco Raimondo** (s. 28. marraskuuta 1990 St. Catharines) on kanadalainen moottoriurheilija. Hän aloitti karting-uransa vuonna 2000. Vuonna 2008 Raimondo kilpaili Amerikan Formula BMW -sarjassa sijoittuen sarjan kolmanneksi. Vuonna 2009 hän sijoittui toistamiseen sarjan kolmanneksi. Vuonna 2010 Raimondo ajoi Italian Formula 3 -sarjassa sijoittuen sarjan 16:nneksi. Vuonna 2011 Raimondo kilpaili Formula 3 Euroseries -sarjassa sijoittuen sarjan 11:nneksi. Vuonna 2012 Raimondo siirtyi European F3 Open -sarjaan sijoittuen sarjan toiseksi voittaen kauden aikana neljä kilpailua. Vuonna 2013 Raimondo siirtyi kesken kauden GP2-sarjaan osallistuen Singaporen ja Abu Dhabin viikonloppuihin. Hänestä tuli samalla ensimmäinen kanadalainen, joka on ajanut GP2-sarjassa. Hän ei saavuttanut pisteitä.

## GP2 -tulokset
Johan Hellström

**Karl Johan "Jonni" Hellström** (13. toukokuuta 1907 Maarianhamina – 6. marraskuuta 1988 Verdun, Montreal, Kanada), joka tunnettiin myös lempinimellä ”The Fighting Finn”, oli suomalainen nyrkkeilijä. Hän edusti Suomea vuoden 1928 olympialaisissa Amsterdamissa ja sijoittui jaetulle viidennelle sijalle välisarjassa voitettuaan eteläafrikkalaisen Frederik Varley-Ellisin ja hävittyään ranskalaiselle Raymond Galataudille.

Hellström voitti Suomen mestaruuden kärpässarjassa 1923, höyhensarjassa 1925, kevyessä sarjassa 1926 ja välisarjassa 1927. Vuonna 1924 hän saavutti kääpiösarjassa SM-hopeaa hävittyään Sulo Tiriselle. Maaotteluissa hän edusti Suomea joulukuussa 1928 Viroa vastaan ja helmikuussa 1929 Ruotsia vastaan. Vuodesta 1929 hän otteli Pohjois-Amerikassa ammattilaisena kahdeksan ottelua.

Suomessa Hellström edusti Helsingin Nyrkkeilyseuraa.

## Lähteet
Erkki Savolainen

**Erkki Olavi Savolainen** (21. elokuuta 1917 Helsinki – 26. joulukuuta 1993 Helsinki) oli suomalainen nyrkkeilijä. Hän edusti Suomea vuoden 1936 olympialaisissa Berliinissä kärpässarjassa (50,8 kg). Hän hävisi ensimmäisellä kierroksella Japanin Chiyoto Nakanolle äänin 2–1 ja sijoittui jaetulle 16. sijalle. Savolainen julistettiin aluksi ottelun voittajaksi äänin 2–1, mutta 15 minuuttia myöhemmin päätös muutettiin tekniseen virheeseen vedoten.

SM-kisoista Savolainen voitti kultaa 1936, hopeaa 1940 ja pronssia 1943. Hän otteli kolme maaottelua. Savolaisen veljet Matti ja Paavo olivat myös nyrkkeilijöitä, molemmat SM-mitalisteja ja maaotteluedustajia.

## Lähteet
Åke Karlsson

**Åke Aleksej Karlsson** (myöh. **Keiras**, 16. elokuuta 1911 Turku – 12. helmikuuta 1958 Turku) oli suomalainen nyrkkeilijä. Hän edusti Suomea vuoden 1936 olympialaisissa Berliinissä ja sijoittui höyhensarjassa jaetulle yhdeksännelle sijalle. Berliinissä hän voitti ensimmäisellä kierroksella Uuden-Seelannin Clarrie Gordonin, mutta hävisi toisella kierroksella tulevalle olympiavoittajalle Argentiinan Oscar Casanovasille.

Karlsson voitti SM-kultaa vuosina 1930, 1931, 1938 ja 1947 ja SM-hopeaa vuosina 1936 ja 1946.

## Lähteet
Suolakkokerttuli

**Suolakkokerttuli** (*Geothlypis flavovelata*) on kerttulien heimoon kuuluva varpuslintu.

## Levinneisyys
Suolakkokerttulia tavataan Meksikon koillisosissa. Lajin kannaksi arvioidaan alle 10&nbsp;000 yksilöä ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.

## Elinympäristö
Suolakkokerttuli elää makean veden marskimailla.

## Lähteet
Aokigahara

**Aokigahara** (青木ヶ原, "sinisten puiden niitty"), tunnetaan myös nimellä *Puumeri*, on 35 neliökilometrin kokoinen metsäalue Fuji-vuoren luoteen puoleisella juurella Japanissa.

Metsän tiheyden ja eläimistön puuttumisen takia metsä on poikkeuksellisen hiljainen paikka. Metsä tunnetaan kivisistä luolistaan, mutta ehkä ennemmin *Itsemurhametsänä*, jossa japanilaiset ovat tehneet ehkä tuhansien vuosien ajan itsemurhia. Vuonna 2010 metsässä tehtiin 54 itsemurhaa. Paikalla on japaniksi ja englanniksi useita kylttejä, joissa kehotetaan metsään tulevia itsemurhakandidaatteja kääntymään takaisin ja hakeutumaan hoitoon.

Japanilaisessa mytologiassa metsä yhdistetään demoneihin.

## Lähteet

## Aiheesta muualla
Antti Juntumaa

**Antti Eino Juntumaa** (s. 10. heinäkuuta 1959 Muonio) on suomalainen, aktiiviuransa lopettanut nyrkkeilijä. Hän edusti Suomea vuoden 1980 olympialaisissa Moskovassa ja sijoittui jaetulle yhdeksännelle sijalle karsiuduttuaan toisessa ottelussaan. MM-kilpailuissa hän karsiutui toisessa ottelussaan vuonna 1982. EM-kilpailuissa hän karsiutui ensimmäisessä ottelussaan vuosina 1979 ja 1981.

Seuratasolla Juntumaa edusti Oulun Tarmoa. Hän voitti Suomen-mestaruuden alle 48-kiloisissa vuonna 1979 sekä alle 51-kiloisissa vuosina 1982–1983.

Antti Juntumaan veli Ilkka Juntumaa voitti Suomen-mestaruuden alle 60 kilogramman sarjassa vuonna 1978.

## Lähteet
Veikko Huuskonen (nyrkkeilijä)

**Veikko Huuskonen** (8. helmikuuta 1910 Helsinki – 3. kesäkuuta 1973 Helsinki) oli suomalainen nyrkkeilijä ja kuusinkertainen suomenmestari 

## kilpaura

Huuskonen voitti urallaan suomenmestaruuksia kuusi kertaa; 1933, 1936, 1937, 1939, 1940 ja 1941. 

Huuskonen edusti Suomea vuoden 1936 olympialaisissa Berliinissä, mutta hävisi ensimmäisen ottelunsa Etelä-Afrikan Alec Hannanille. Seuraavan vuoden EM-kisoissa Milanossa Huuskonen saavutti pronssia. Huuskonen voitti ensimmäisessä ottelussa Sveitsin Etterin, hävisi seuraavassa ottelussa tulevalle Euroopan mestarille Italian Ulderico Sergolle, mutta sai pronssiottelussa luovutusvoiton Puolan Antoni Czortekista.

## Lähteet
Bahamannaamiokerttuli

**Bahamannaamiokerttuli** (*Geothlypis rostrata*) on kerttulien heimoon kuuluva varpuslintu.

## Levinneisyys
Bahamannaamiokerttulia tavataan kotoperäisenä Bahamassa. Sen on kuvattu olevan yleinen, ja lajin kannan arvellaan olevan suuri, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.

## Elinympäristö
Bahamannaamiokerttuli elää tiheissä, matalissa pensaikoissa ja sananjalkakasvustoissa. Se rakentaa pesänäs lähelle maata kasvillisuuden joukkoon tai kannolle.

## Lähteet
Kaarlo Väkevä

**Kaarlo Olavi Väkevä** (3. elokuuta 1909 Pietarsaari – 27. maaliskuuta 1932 Aalborg, Tanska) oli suomalainen nyrkkeilijä. Hän saavutti ensimmäisenä suomalaisnyrkkeilijänä mitalin EM-kilpailuissa.

Ruotsin Sundsvallissa jo kymmenisen vuotta asunut Väkevä edusti Suomea vuoden 1928 olympialaisissa Amsterdamissa ja sijoittui jaetulle viidennelle tilalle höyhensarjassa voitettuaan meksikolaisen Raul Talanin ja hävittyään yhdysvaltalaiselle Harold Devinelle. Vuoden 1930 EM-kilpailuissa Budapestissa Väkevä saavutti pronssia kevyessä sarjassa voitettuaan Itävallan Hergethin ja Ruotsin Edlundin, hävittyään isäntämaan Sandor Sobolewskylle ja voitettuaan pronssiottelussa saksalainen Heldin. Väkevä edusti Suomea useassa maaottelussa, muun muassa Yhdysvaltoja vastaan vuonna 1931.

Väkevä kuoli pääsiäisenä 1932 Aalborgissa oteltuaan tanskalaista Hougaardia vastaan. Hän menetti tajuntansa heti ottelun päätyttyä ja kuoli aivoverenvuotoon matkalla sairaalaan.

## Lähteet

## Aiheesta muualla
* Pakinoitsija Maileri : Amatöörinyrkkeily ei saa perustua tyrmäys-periaatteeseen. Mihin Kaarlo Väkevän tapaus nyrkkeilyjohtoamme velvoittaa, Helsingin Sanomat, 30.03.1932, nro 86, s. 7, Kansalliskirjaston digitaaliset aineistot
Hannu Kaislama

**Hannu Juhani Olavi Kaislama** (s. 31. elokuuta 1956 Suonenjoki) on suomalainen, aktiiviuransa lopettanut nyrkkeilijä. Hän edusti Suomea vuoden 1980 olympialaisissa Moskovassa ja sijoittui yhden ottelun mittaiseksi jääneessä turnauksessa jaetulle sijalle 33. MM-kilpailuissa hän karsiutui toisessa ottelussaan vuonna 1978. Pohjoismaiden-mestaruuden Kaislama voitti vuosina 1976, 1978 ja 1980. Suomen-mestaruuden hän voitti vuonna 1976 alle 54 kilogramman sarjassa sekä vuosina 1977–1980 alle 57 kilogramman sarjassa.

## Lähteet
Kolumbiannaamiokerttuli

**Kolumbiannaamiokerttuli** (*Geothlypis semiflava*) on kerttulien heimoon kuuluva varpuslintu.

## Levinneisyys
Kolumbiannaamiokerttulia tavataan Meksikossa, Hondurasissa, Nicaraguassa, Costa Ricassa, Panamassa, Kolumbiassa ja Ecuadorissa. Sen on kuvattu olevan yleinen, mutta laikuttaisesti levittäytynyt. Lajin kannankehitys on vakaa, ja se on luokiteltu elinvoimaiseksi.

## Lähteet
Andrew McKim

**Andrew Harry McKim** (s. 6. heinäkuuta 1970 Saint John, Kanada) on kanadalainen uransa päättänyt jääkiekkohyökkääjä. Hän edusti lyhyen NHL-uransa aikana Boston Bruinsia ja Detroit Red Wingsiä. McKim voitti MM-kisojen pistepörssin vuonna 1995. 

## Lähteet
* 
*
Nokiotsakerttuli

**Nokiotsakerttuli** (*Geothlypis speciosa*) on kerttulien heimoon kuuluva varpuslintu.

## Levinneisyys
Nokiotsakerttulia tavataan pienellä alueella Meksikon keskiosissa. Sen kannaksi arvioidaan 2&nbsp;500–9&nbsp;999 yksilöä. Laji on vähenemässä elinympäristöjen tuhoutumisen takia, ja se on luokiteltu vaarantuneeksi.

## Elinympäristö
Nokiotsakerttuli elää järvenrantojen ja jokien marskimailla.

## Lähteet
Luhtanaamiokerttuli

**Luhtanaamiokerttuli** (*Geothlypis aequinoctialis*) on kerttulien heimoon kuuluva varpuslintu.

## Levinneisyys
Luhtanaamiokerttulia tavataan laajalla alueella Etelä-Amerikan pohjois- ja keskiosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Niittynaamiokerttuli

**Niittynaamiokerttuli** (*Geothlypis poliocephala*) on kerttulien heimoon kuuluva varpuslintu.

## Levinneisyys
Niittynaamiokerttulia tavataan laajalla alueella Keski-Amerikassa. Sen kannaksi arvioidaan 500&nbsp;000–4&nbsp;999&nbsp;999 yksilöä, ja sen kannankehitys on vakaa. Laji on luokiteltu elinvoimaiseksi.

## Lähteet
Turun Palloseuran SM-liigakausi 2013–2014

**[[Jääkiekon SM-liigakausi 2013–2014|SM-liigakausi 2013–2014]]** oli TPS:n järjestyksessään 67. pääsarjakausi. TPS teki runkosarjassa 135 maalia ja päästi 197. Joukkue sijoittui 14 joukkueen sarjassa 13:nneksi.

## Sarjataulukko

### Joukkueen pistepörssi

## Kokoonpano

|-

|}
Partola

**Partola** on Pirkkalan 17. kunnanosa ja kylä. Tämä noin 400 henkilön asuinalue sijaitsee Pyhäjärven rannalta Lempäälän rajalle aivan Tampereen rajalla. Partolan ja Härmälän rajalla virtaa Pyhäjärveen laskeva Härmälänoja, joka rajaa Pirkkalan ja Tampereen.

## Historia
Partolan nimi juontuu alueella asuneelta Partoi-suvulta. Noin 1500-luvulla Partolan kylässä tiedetään olleen neljä taloa: vielä nykyisinkin pihapiiriltään ehjänä säilynyt Eerola, ja Partolan kartanoksi myöhemmin yhdistyneet Kauppi, Patala ja Rotjala.

## Nykytilanne
Partolan alue koostuu nykyisin Pikku-Venetsiasta, Nuolialanlaaksosta, Ranta-Partolasta, Iso- ja Vähämäestä, Partolan kauppa-alueesta, Pakkalankulmasta, Toiviosta sekä Kaitalankulmasta. Partolan Naistenmatkantien pohjoispuolen alueet sekoitetaan useasti Pereeksi. Todellisuudessa Pereen ja Partolan raja sijaitsee Sahatiessä sekä jatkuu sahatiestä suoraan pyhäjärveen. Sahatien itäpuolelle on Partola ja sahatien länsipuolella Nuolialaan kuuluva alue nimeltä Pere. Alueen teiden nimet viittaavat alueella toimineeseen Pyhäjärven Sahaan (Partolan Ångsåg och Kvarn). 

### Partolan kauppa-alue
Partolan kauppakeskittymässä sijaitsee muun muassa ostoskeskus nimeltä Veska, jossa on muun muassa Dressmann, Hennes&Mauritz, Jack&Jones, KappAhl, Lindex, Vero Moda, Verkkokauppa.com, Subway, kuntosali Vocatum ja Jysk. Alueella sijaitsee myös K-citymarket, Partola-keskus, Lidl, McDonald's, Bauhaus, Tokmanni, Prisma, GOGO-kuntokeskus ja monia muita liikkeitä.

Partolassa on enemmän liikkeitä kuin itse Pirkkalan keskustassa, vaikka tämä sijaitsee aivan kunnan rajalla. Liikkeet palvelevat myös Tampereen, muun muassa naapurikaupunginosa Härmälän asukkaita.

## Lähteet

## Aiheesta muualla

*Partola, Pirkkala.fi
Yannick Salmon

__NOTOC__

**Yannick Salmon** (s. 7. huhtikuuta 1990 Westbury, New York) on yhdysvaltalaissyntyinen jamaikalainen jalkapalloilija, pelipaikaltaan puolustaja. Hän edustaa Suomen Veikkausliigan Myllykosken Palloa.

## Seurajoukkueura

Long Islandilla syntynyt ja kasvanut Salmon pelasi juniorina koulunsa Westbury High Schoolin sekä Auburndale Soccer Clubin ja Blau Weiss Gottscheen joukkueissa. Hän on kuulunut myös New York Red Bullsin akatemiaan. Vuosina 2007–2010 hän pelasi yliopistojalkapalloa Marylandin ja Rutgersin yliopistoissa. Major League Soccer -seura Chicago Fire varasi Salmonin vuoden 2011 MLS Supplemental Draft -varaustilaisuudessa, mutta ei lopulta tehnyt sopimusta hänen kanssaan.

Kaudella 2012 Salmon pelasi USL Premier Development Leaguen Jersey Expressissä. Hän kävi ruotsalaisseurojen Helsingborgin, Landskronan ja Hammarbyn koeajalla, kunnes joulukuussa 2012 hän teki ensimmäisen ammattilaissopimuksensa Suomen Veikkausliigan Myllykosken Pallon kanssa. Salmon debytoi liigassa 14. heinäkuuta 2013 ottelussa Turun Palloseuraa vastaan.

## Maajoukkueura

Salmon pelasi Yhdysvaltain alle 15-vuotiaiden maajoukkueessa, mutta edusti myöhemmissä juniori-ikäluokissa Jamaikaa. Hän kuului Jamaikan joukkueeseen CONCACAF:n alle 17-vuotiaiden mestaruuskilpailuissa vuonna 2007 ja alle 20-vuotiaiden mestaruuskilpailuissa vuonna 2009.

## Lähteet

## Aiheesta muualla

* Yannick Salmon MYPAn sivustolla
* Yannick Salmon Veikkausliigan sivustolla
Vihaa karkkia EP

**Vihaa karkkia EP** on rap-yhtye Aivovuodon 15. marraskuuta 2013 julkaistu EP. Se julkaistiin Monsp Recordsin kautta 500 kappaleen vinyylipainoksena ja 200 kappaleen kasettipainoksena. EP:n kappaleesta "OK" julkaistiin musiikkivideo lokakuussa 2013. Toinen musiikkivideo julkaistiin marraskuussa 2013 kappaleesta "V.U.O.H.I." ja kolmas saman vuoden joulukuussa kappaleesta "Iso kuoppa". Albumi julkaistiin CD-versiona 13. kesäkuuta 2014.

## Kappaleet
# 
# 
# 
# 
# 
# 
# 
# 

## Lähteet
Turun Palloseuran SM-liigakausi 2012–2013

**[[Jääkiekon SM-liigakausi 2012–2013|SM-liigakausi 2012–2013]]** oli TPS:n järjestyksessään 66. jääkiekon pääsarjakausi. TPS teki runkosarjassa 144 maalia ja päästi 181 maalia. Joukkue sijoittui 14 joukkueesta 13:nneksi.

## Sarjataulukko

## Kokoonpano

|-

|}
Museorekisterissä

__NOTOC__
**Museorekisterissä** on suomirockyhtye Popedan 35-vuotista uraa juhlistava kokoelma-albumi, joka ilmestyi 15. marraskuuta 2013. Albumi julkaistiin kahden CD:n hittikokoelmana alaotsikolla *Karvanopat ja Wunderbaum* sekä kuuden CD:n boxi-versiona, mikä kattaa yhtyeen koko uran. 

## 2CD-version kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arviot
* Rumba: 
* Soundi: 

## Lähteet
* 
* 
* discogs.com

### Viitteet
Pekka Hirsjärvi

**Heimo Pekka Hirsjärvi** (25. heinäkuuta 1919 Viipuri – 7. maaliskuuta 2007) oli suomalainen kemisti. Hän oli Helsingin yliopiston kemian professori 1958–1982.

Hirsjärven väitöskirja *Über eine Totalsynthese der Isofenchosäure* on vuodelta 1952.

## Lähteet
Olli Hirvensalo

**Lassi Olli (Lars Olof, L. O.) Hirvensalo**, vuoteen 1906 **Lagus** (29. heinäkuuta 1882 Iisalmi – 9. heinäkuuta 1956 Iisalmen mlk) oli suomalainen kansanedustaja. Hän sai maanviljelysneuvoksen arvonimen 1936. 

Hirvensalo oli Maataloustuottajain Keskusliiton valtuuskunnan puheenjohtaja 1945–1956 ja Pellervo-Seuran puheenjohtaja 1947–1956. Hän oli Maalaisliitosta valittuna kansanedustajana 1922–1924 ja 1930–1951.

Hirvensalo oli  Peltosalmen maamies- ja karjanhoitokoulujen opettaja 1908–1956, Peltosalmen maamieskoulun johtaja 1928–1948, Peltosalmen karjanhoitokoulun johtaja 1914–1956 ja samalla maanviljelijä Iisalmen maalaiskunnassa 1916–1956.

Hirvensalon vanhemmat olivat maanviljelysneuvos Johannes Lagus ja Sofia Maria Lovisa Brax ja puoliso vuodesta 1909 Saima Liisu Elina Suomalainen. Ylioppilaaksi Hirvensalo tuli 1903 ja valmistui agronomiksi 1905. Metsäneuvoksen arvonimen saanut metsänhoitaja Veikko Hirvensalo oli Olli Hirvensalon veli.

## Lähteet
Hirvensalo (täsmennyssivu)

**Hirvensalo** tarkoittaa seuraavia:

* Hirvensalo, saari Turussa
* Hirvensalo, Saimaan saari Juvalla.

## Sukunimi
* Gabriel Hirvensalo (ent. *Lagus*, 1880–1941), agronomi, osastopäällikkö, maanviljelysneuvos ja kansanedustaja (nuorsuomalainen, edistyspuolue)
* Lauri Hirvensalo (ent. *Lagus*, 1892–1965), suomentaja, sanakirjantekijä
* Olli Hirvensalo (ent. *Lagus*, 1882–1956), opettaja, kansanedustaja (Maalaisliitto)
* Veikko Hirvensalo (ent. *Lagus*, 1890–1955), yritysjohtaja, metsäneuvos, Olli Hirvensalon veli
* Vilho Hirvensalo (ent. *Lagus*, 1881–1937), agronomi, pankinjohtaja, maanviljelijä ja kansanedustaja (edistyspuolue)
* Virve Hirvensalo (1955–2004), malli, mainonnan suunnittelija ja toimittaja
* Yrjö Hirvensalo (ent. *Lagus*, 1888–1954), kansanedustaja (kokoomus).
Sisu (nimi)

**Sisu** on suomalainen miehen etunimi. Nimi oli harvinaisena käytössä jo 1900-luvun loppupuolella, mutta on yleistynyt vasta 2000-luvulla. Helmikuuhun 2026 mennessä nimi on annettu noin 3340 henkilölle, joista lähes 99 % on syntynyt vuoden 2000 jälkeen.

Vuodesta 2015 lähtien Sisun nimipäivä on ollut 28. helmikuuta, Kalevalan päivänä, joka ennestäänkin oli myös Onnin nimipäivä.

## Tunnettuja Sisuja

* Sisu Heikkeri (s. 2004), jääkiekkoilija
* Sisu-Petteri Lehtonen (s. 2003), jääkiekkoilija
* Sisu Yliniemi (s. 2003), jääkiekkoilija

## Lähteet
Langankerijät

***Langankerijät*** on italialaisen taiteilijan, Massimo Campiglin öljyvärimaalaus kankaalle vuodelta 1951. Kooltaan maalaus on 47,5 × 55,5 cm ja se kuuluu Ateneumin taidemuseon Ester ja Jalo Sihtolan kokoelmiin.

*Langankerijät* edustaa Campiglin tavaramerkiksi muodostunutta koristeellista ja naivistista modernismia. Siinä kaksi nuorta nutturapäistä naista istuu vastakkain toisen keriessä langankerää, toisen pidellessä vyyhtä. Tyylikkäiden hyväntuulisten naisten ilo on arkea tässä työssä.

Taulun päätymisestä Sihtolalle ei ole tietoa, mutta sen tiedetään olleen hänellä jo ennen 1951 Taidehallissa pidettyä Italialaisen nykytaiteen näyttelyä.

## Lähteet
Pekka Leskinen

**Juha Pekka Leskinen** (s. 26. helmikuuta 1954 Kuopio) on suomalainen, aktiiviuransa jo lopettanut taitoluistelija. Hän edusti Suomea vuoden 1976 olympialaisissa Innsbruckissa ja sijoittui sijalle 13. Leskinen edusti Kuopion luisteluseuraa.

## Lähteet
Arena Himki

**Arena Himki** () on jalkapallostadion, joka sijaitsee Moskovan alueen luoteisosassa Himkin kaupungissa. Stadion otettiin käyttöön 20. syyskuuta 2008 ja sen yleisökapasiteetti on 18&nbsp;636. Se toimii moskovalaisten jalkapalloseurojen TsSKA Moskovan ja Dynamo Moskovan kotikenttänä.

## Aiheesta muualla
* Stadionin kotisivu
Kjell Sjöberg

**Kjell Allan Sjöberg** (synt. **Dahlqvist**, 11. toukokuuta 1937 Själevad, Örnsköldsvik – 26. elokuuta 2013 Örnsköldsvik) oli ruotsalainen mäkihyppääjä.

Sjöberg sijoittui Innsbruckin talviolympialaisissa 1964 suurmäessä viidenneksi. Hän osallistui myös vuosien 1960 ja 1968 talviolympialaisiin. Uransa ainoan arvokisamitalin, MM-pronssin, Sjöberg saavutti Oslossa 1966 suurmäessä.

Sjöberg kuoli 26. elokuuta 2013, 76-vuotiaana.

## Lähteet
* Kjell Sjöberg Bio, Stats and Results  Olympics at Sports-Reference.com 
* Kjell Sjöberg (Dahlqvist) Sveriges Olympiska Kommitté 

### Viitteet
Kävelyllä

***Kävelyllä*** on italialaisen taiteilijan, Massimo Campiglin öljyvärimaalaus kankaalle vuodelta 1956. Maalaus on kooltaan 89,5×100,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.

Campiglin tavaramerkiksi muodostui koristeellinen ja naivin humoristinen modernismi. *Kävelyllä*- teoksen ihmisfiguurit ovat jo lähellä abstrakteja komponentteja, mikä ennakoikin Campiglin loppuvuosien tuotantoa.

## Lähteet
Tom Mikkola

**Tom Mikkola** (s. 13. joulukuuta 1979) on suomalainen muusikko, jonka pääasiallinen instrumentti on kitara. Parhaiten hänet tunnetaan Entwine-yhtyeen perustajajäsenenä ja kitaristina, minkä lisäksi hän on soittanut kitaraa myös Tuoni-yhtyeessä.

## Lähteet
Malopit

**Malopit** (*Malope*) on malvakasveihin kuuluva suku, jossa on neljä Välimeren alueella esiintyvää lajia.

## Ulkonäkö ja koko
Maloppien kukat ovat väriltään purppuranpunaisia, tummanpunaisia, vaaleanpunaisia tai valkoisia. Ne ovat pitkäperäisiä. Emilehdet muodostavat pystyrivejä. Emiö on muodoltaan lähes pallomainen. Kukilla on suuri lisäverhiö, joka on kolmilehtinen. Kasvi voi olla 80–100&nbsp;cm korkea.

## Elinympäristö
Kasvit viihtyvät aurinkoisella kasvupaikalla.

## Käyttö
Maloppia käytetään koristekasvina puutarhoissa. Siemenet kylvetään suoraan avomaalle.

## Lajit
* *[[Malope anatolica]]*
* *[[Malope malacoides]]*
* *[[Malope rhodoleuca]]*
* silkkimaloppi eli maloppi (*Malope trifida*)

## Lähteet

## Aiheesta muualla
* Suomen Lajitietokeskus: Malopit – ''Malope''
* Finto: Kassu – Kasvien suomenkieliset nimet: ''Malope''
Vihreä kukkavaasi

***Vihreä kukkavaasi*** on ranskalaisen taiteilijan Jean Jules Louis Cavaillèsin öljyvärimaalaus kankaalle vuodelta 1955. Kooltaan maalaus on 77×55 cm ja se kuuluu Ateneumin taidemuseon Ester ja Jalo Sihtolan lahjoituskokoelmiin.

*Vihreä kukkavaasi* on tyypillistä Cavaillèsia sikäli, että Cavaillès maalasi usein niin sanottua naisten maailmaa: kotielämää, näyttäviä kukkavaaseja ja puutarhoja. Hän käytti lämpimiä, voimakkaita värejä näitä näkymiä kuvatessaan. Vihreä kukkavaasi -teoksessa korostuu vihreä väri eri sävyissään.

Sihtoloiden lahjoituskokoelmaan kuuluu Cavaillèsilta myös samantyylisinä pöytäasetelmina iloisen keltavioletti *Sitruunoita*, 1954, punavoittoinen *Kukkakori (La corbeille de fleurs)*, 1959 ja *Kristallimaljakko*, 1960. Näistä kahdessa viimeisessä on selkeitä muistumia Henri Matissen rehevän koristeellisista maalauksista. Cavaillès onkin kertonut saaneensa varhaiset maalaukselliset herätteensä juuri Matisselta ja André Derainilta, näiltä 1900-luvun alkuvuosien ranskalaisilta fauvisteilta.

## Lähteet
Major League Baseball -kausi 1915

**Major League Baseball -kausi 1915** päättyi Boston Red Soxin 4–1 voittoon Philadelphia Philliesista kauden päätteeksi pelatussa World Series -ottelusarjassa. Finaalijoukkueet olivat samoista kaupungeista kuin edellisellä kaudella, mutta silloin AL:n mestarina pelasi Athletics, kun taas Braves oli NL:n mestari. Perinteisten National Leaguen ja American Leaguen lisäksi myös Federal League pelasi toisen ja samalla viimeisen kautensa suurien liigojen sarjassa, mutta sen voittaja ei osallistunut liigojen välisiin mestaruusotteluihin.

## Runkosarjan sarjataulukot

 

## Aiheesta muualla

* Baseball almanakka - American League 1915 
* Baseball almanakka - National League 1915 
* Baseball almanakka - Federal League 1915 
* Baseball almanakka - World Series 1915
DEL2

**DEL2** on Saksan jääkiekon toiseksi korkein sarjataso. Sarja perustettiin vuonna 2013 korvaamaan 2. Bundesligan.

Kaudella 2023–2024 sarjan yleisökeskiarvo oli 3&nbsp;154, mikä tekee sarjasta Euroopan toiseksi seuratuimman jääkiekkosarjan.

## Joukkueet kaudella 2025–2026

## Lähteet
Vetymurtuma

**Vetymurtuma** syntyy teräkseen, kun staattisessa kuormituksessa olevassa lujassa teräksessä oleva vety aiheuttaa särön syntymisen teräksen sisältä alkaen. Vetyä syntyy teräkseen ruostumisen seurauksena, kun siihen pääsee esimerkiksi sadevettä. 

## Esimerkki vetymurtumasta
Yleensä rakenteessa jänneterästen ja suojaputken väli injektoidaan täyteen injektointimassalla. Tämä suojaa jänneteräksiä korroosiolta ja siirtää kuormitusta. Vuonna 2012 Jyväskylässä sortuneessa Kangasvuoren vesitornissa injektointi ei ollut onnistunut hyvin, vaan suojaputken ja jänneterästen väliin oli jäänyt tyhjää. Tästä oli seurauksena muun muassa, että rakenteeseen tunkeutunut vesi oli ruostuttanut suojaputkiin reikiä ja vesi pääsi ruostuttamaan teräsnippuja. Vesi oli vuotanut rakenteeseen betonielementtien saumauksista, jotka olivat olleet jo huonokuntoiset, eikä veden valumista pitkin vesitornin säiliön kylkiä ollut estetty.

Jyväskylän onnettomuutta tutkineen Onnettomuustutkintakeskuksen tutkinnanjohtajan mukaan vetymurtuma ja lujien teräslaatujen alttius sille on sinänsä tunnettu ilmiö metallien asiantuntijoille. Rakennusalalla tietämys asiasta on kuitenkin puutteellista eikä vetymurtumaa ole osattu ottaa riittävästi huomioon.  

## Lähteet